البرٹ کلاڈ

البرٹ کلاڈ 
البرٹ کلاڈ ہک بیلجیئم-امریکی سیل بائیولوجسٹ تے طبیب ہن جنہاں 1974 وچ کرسچن ڈی ڈوو تے جارج پالڈے دے نال فزیالوجی یا میڈیسن دا نوبل انعام حاصل کیتا ۔ انہاں دی ابتدائی تعلیم انہاں دے آبائی شہر لونگلئیر دے ہک جامع پرائمری سکول وچ شروع تھئی ۔ انہاں پہلی عالمی جنگ دے دوران برطانوی انٹیلیجنس سروس وچ خدمات انجام ݙتے ، تے ݙو واری کنسنٹریشن کیمپاں وچ قید تھئے ۔ انہاں دی خدمات دے آدر وچ ، انہاں کوں کورس کیتے کہیں رسمی تعلیم دی ضرورت دے بغیر بیلجیئم دی یونیورسٹی آف لیج وچ طب دی تعلیم حاصل کرݨ دی اجازت ݙتی ڳئی ۔ انہاں 1928 وچ ڈاکٹر آف میڈیسن دی ڈگری حاصل کیتی ۔ طبی تحقیق دے شوقین ، او شروع وچ برلن دے جرمن انسٹیٹیوٹس وچ شامل تھئے ۔ 1929 وچ انہاں کوں نیو یارک دے راک فیلر انسٹیٹیوٹ وچ شامل تھیوݨ دا موقع ملیا ۔ راک فیلر یونیورسٹی وچ انہاں سیل بائیولوجی وچ اپݨیاں سب توں شاندار سوبھاں حاصل کیتیاں ۔ 1930 وچ انہاں سیل فریکشنیشن دی تکنیک تیار کیتی ، جیندے ذریعے انہاں روس سارکوما دے ایجنٹ دے نال نال سیل آرگنیلز دے اجزا وی دریافت کیتے ، جیویں کہ مائٹوکونڈرین ، کلوروپلاسٹ ، اینڈوپلازمک ریٹیکولم ، گولگی اپریٹس ، رائبوسوم تے لائسوسوم ۔ او حیاتیات دے شعبے وچ الیکٹران مائیکروسکوپ استعمال کرݨ والے پہلے شخص ہن ۔ 1945 وچ انہاں سیل دی پہلی تفصیلی بݨتر شائع کیتی ۔ انہاں دے اجتماعی کماں سیل دی ڳنجھل فعالیتی تے بݨتری خصوصیات قائم کیتیاں ۔ 

 ابتدائی زندگی تے تعلیم 
البرٹ کلاڈ 24 اگست 1899 کوں لونگلئیر ، بیلجیئم وچ پیدا تھئے ۔ انہاں دی ابتدائی تعلیم لونگلئیر وچ ہی تھئی ۔ 

 سائنسی سفر دا آغاز 
ڈاکٹر آف میڈیسن دی ڈگری حاصل کرݨ توں بعد ، کلاڈ کجھ عرصہ جرمنی وچ تحقیق کریندے ریہے ۔ 1929 وچ او امریکہ چلے ڳئے تے راک فیلر انسٹیٹیوٹ وچ کم شروع کیتا ۔ 

 سیل بائیولوجی تے تحقیق 
کلاڈ دی سب توں اہم تحقیق سیل بائیولوجی تے ہئی ۔ انہاں سیل فریکشنیشن دی تکنیک تیار کیتی ، جیندے ذریعے انہاں سیل دے مختلف اجزا کوں انج و انج کیتا تے انہاں دا مطالعہ کیتا ۔ انہاں مائٹوکونڈریا ، کلوروپلاسٹ ، اینڈوپلازمک ریٹیکولم ، گولگی اپریٹس ، رائبوسوم تے لائسوسوم سمیت کئی سیل آرگنیلز دریافت کیتے ۔ 

 الیکٹران مائیکروسکوپ دا استعمال 
کلاڈ حیاتیات دے شعبے وچ سب توں پہلے الیکٹران مائیکروسکوپ استعمال کیتا ۔ ایں مائیکروسکوپ دی مدد نال انہاں سیل دی بݨتر دا مزید تفصیل نال مطالعہ کیتا ۔ 

 نوبل انعام 
1974 وچ البرٹ کلاڈ ، کرسچن ڈی ڈوو تے جارج پالڈے کوں "سیل دے بݨتری تے فعالیتی تنظیم نال متعلق دریافتاں" تے فزیالوجی یا میڈیسن دا نوبل انعام ݙتا ڳیا ۔ 

 مہاندرے سائنسدان دی حیثیت نال سنڄاݨ 
البرٹ کلاڈ ہک عظیم سائنسدان ہن جنہاں سیل بائیولوجی دے شعبے وچ اہم کردار ادا کیتا ۔ انہاں دی تحقیق نال سیل دی بݨتر تے افعال کوں سمجھݨ وچ ٻہوں مدد ملی ہے ۔ 

 وفات 
البرٹ کلاڈ 22 مئی 1983 کوں امریکہ وچ فوت تھئے ۔ او ایں جہان توں جھوک لݙا ڳئے ، پر انھاں دی تحقیق ہمیشاں سائنسداناں کوں روشنی ݙیندی راہسی ۔